Grúzia 2007-ben vettek részt először a versenyen. Ekkor és a következő évben is továbbjutottak az elődöntőből. Előbbinél 12. helyen zártak a döntőben, míg utóbbinál eggyel jobb helyen, 11. helyezést értek el. A 2008-as orosz–grúz háború után a GPB bejelentette, hogy nem kíván részt venni a 2009-es moszkvai versenyen. Novemberben Grúzia megnyerte a Junior Eurovíziós Dalversenyt – többek között az Oroszországtól kapott maximális 12 pontnak köszönhetően –, majd néhány héttel később a grúz tévé bejelentette, hogy mégis részt vesz a versenyen, és egy nemzeti döntőn választották ki indulójukat. Azonban a győztes, Stephane és 3G "We don't wanna put in" című dalát az EBU elmarasztalta politikai tartalma miatt, és végül Grúzia bejelentette végleges visszalépését.